**ΜΑΘΗΜΑ ΔΕΥΤΕΡΟ**

**ΤΟ ΑΛΦΑΒΗΤΟ**

1. **Συστήματα γραφής**

* Η γραφή δεν ταυτίζεται με την γλώσσα: Κάθε γλώσσα μπορεί να δηλωθεί με διάφορους τρόπους γραφής. Π.χ. τα Ελληνικά έχουν γραφτεί με συλλαβικό σύστημα (Γραμμική Β, Κυπριακό συλλαβάριο), αλλά και με αλφαβητικό.
* Βασική ταξινόμηση των συστημάτων γραφής με βάση ποιο τμήμα του γλωσσικού σημείου απεικονίζουν οι γραφικές μονάδες:
* Το σημαινόμενο: Σημασιογραφικά
* Το σημαίνον: Φωνογραφικά
* Πρώτα συστήματα: ρεαλιστική απεικόνιση του αντικειμένου που εκπροσωπείται.
* Πολύ σύντομα, ενισχύεται η αφαίρεση στην απεικόνιση. Όταν εκλείπει η φυσική ομοιότητα, τότε το γραφικό σύστημα ονομάζεται συμβολικό.
* Η εξέλιξή των πρωιμότερων συστημάτων γραφής μπορεί να διαρθρωθεί σε τρεις φάσεις:
* Α) Κάθε γράφημα (λογόγραμμα) αντιστοιχεί σε μία λέξη (παλαιότερη φάση της σφηνοειδούς γραφής των Σουμερίων, Αιγυπτιακά ιερογλυφικά). Τα βασικά λογογράμματα ανέρχονται σε λίγες εκατοντάδες, δεν επαρκούν για όλες τις λέξεις. Οι υπόλοιπες λέξεις με συνδυασμούς ή παραλλαγές των υπαρχόντων λογογραμμάτων.
* Β) Ομόηχες λέξεις αρχίζουν να απεικονίζονται με το ίδιο γράφημα. Λ.χ. στη Σουμεριακή, οι λέξεις «σώμα» και «αντικαθιστώ» που προφέρονταν και οι δύο /su/ εμφανίζονται με το ίδιο λογόγραμμα.
* Γ) Πραγματική τομή στην εξέλιξη των συστημάτων γραφής, τα λογογράμματα αποτελούνται από έναν συνδυασμό σημασιακού πυρήνα και ενός φωνητικού στοιχείου (μιας συλλαβής, συνήθως της κατάληξης) > Γι’αυτό και ονομάζονταν λογοσυλλαβικά συστήματα γραφής. Λ.χ. στη Σουμεριακή η «γλώσσα» = /eme/ απεικονιζόταν με το γράφημα για το στόμα και το γράφημα για τη συλλαβή /me/ ως κατάληξη.
* Σε αυτό το στάδιο πλέον η σφηνοειδής δεν φαίνεται να έχει καμία ομοιότητα με απεικονιστικό σύστημα.
* Μετά περνάμε στα φωνογραφικά συστήματα, όπου η βάση των γραφικών μονάδων είναι το φωνολογικό στοιχείο της γλώσσας.
* Α) Πρωιμότερο στάδιο των φωνογραφικών συστημάτων, το συλλαβάριο. Βάση των συστημάτων η συλλαβή. Περίπου 100 συλλαβογράμματα, πολλές διαφορετικές στρατηγικές για να απεικονιστούν συμφωνικά συμπλέγματα: Λ.χ. η λέξη «άργυρος» απεικονίστηκε στην Γραμμική Β ως a-ku-ro ενώ στο Κυπριακό συλλαβάριο ως a-ra-ku-ro-se.
* Β) Συστήματα «abjad», όπου τα γραφήματα αποδίδουν μόνο τα σύμφωνα. Στις Σημιτικές γλώσσες, όπου το βασικό στοιχείο των ριζών είναι τα σύμφωνα (π.χ. Αραβική).
* Γ) Αλφαβητικά συστήματα: αποδίδουν τα φωνήματα μιας γλώσσας. Ιδανικά, τα συστήματα αυτά τείνουν προς την αντιστοιχία 1:1, δηλ. κάθε φώνημα να παριστάνεται με ένα γράφημα και κάθε γράφημα να απεικονίζει ένα φώνημα. Ωστόσο, αυτή η αντιστοιχία συνήθως διασαλεύεται, λόγω της λεγόμενης «ιστορικής ορθογραφίας».
* Επιπλέον, ο καθορισμός του αλφαβήτου αποτελεί θέμα σύμβασης των ομιλητών, και έτσι υπάρχουν αποκλίσεις και για συμβατικούς λόγους.
* Η μορφή του αλφαβήτου μπορεί να ποικίλει, π.χ. Ρουνικό.
* Δεν υπάρχει πάντα αυτή η εξελικτική πορεία προς το αλφαβητικό σύστημα. Λ.χ. οι Ακκάδιοι και οι Χετταίοι χρησιμοποίησαν την σφηνοειδή, η οποία είχε φτάσει στην τρίτη φάση εξέλιξης, σαν να ήταν σε προγενέστερο στάδιο, δηλ. είχαμε μερική επιστροφή σε πιο σημασιογραφικό σύστημα.

1. **Το ελληνικό αλφάβητο**
   1. **Η εισαγωγή**

* Στον ελληνικό χώρο, υπήρχε ένα σύστημα γραφής μέχρι το 1200 π.Χ. περίπου, η Γραμμική Β. Όλα δείχνουν ότι κάθε γνώση αυτού του συστήματος χάθηκε με την κατάρρευση του Μυκηναϊκού κόσμου.
* Ευρύτατα γνωστό ότι κάποια στιγμή στη λεγόμενη Γεωμετρική εποχή (ίσως τον 9ο-8ο αι. π.Χ., ίσως και λίγο παλαιότερα), οι Έλληνες πήραν το αλφάβητο από τους Φοίνικες. Υπάρχουν πολλοί λόγοι για τους οποίους δεν αμφιβάλλουμε γι’αυτό:
* Α) Τα ονόματα και η σειρά των γραμμάτων ταιριάζουν σε σχεδόν απόλυτο βαθμό.
* Β) Οι πρώτες επιγραφές ήταν αριστερόστροφες, όπως ακριβώς και στη Φοινικική και τις Σημιτικές γλώσσες. Όχι μόνο η φορά της γραφής, αλλά και τα ίδια τα γράμματα στρέφονταν προς τα αριστερά.
* Γ) Αρχαία ελληνική παράδοση, κατά την οποία οι Φοίνικες έδωσαν το αλφάβητο στους Έλληνες, γι’αυτό και αναφέρεται ως «Φοινικήια γράμματα» σε επιγραφή από την Μ. Ασία.
* Το αλφάβητο λοιπόν το εφηύραν οι Φοίνικες;
* Το αλφάβητο είναι αποτέλεσμα μακράς πορείας προσαρμογής. Δεν το εφηύραν οι Φοίνικες, αλλά οι πρώτες προσπάθειες ανάγονται στην Αίγυπτο, την 2η χιλιετία π.Χ. Πρώτη φορά καταγράφηκε κάποια Σημιτική γλώσσα με χαρακτήρες φανερά παρμένους από την Αιγυπτιακή ιερογλυφική.
* Πώς έγινε το πέρασμα από λογογράμματο σύστημα γραφής σε αλφάβητο; Το αιγυπτιακό λογόγραμμα για το «σπίτι» πήρε την αξία /b/ επειδή στις Δ. Σημιτικές γλώσσες η λέξη αυτή ξεκινούσε με αυτό τον φθόγγο. Πιθανώς σε στρατιωτικό περιβάλλον (μισθοφόροι).
* Μαρτυρίες για γραφές στην Πρωτο-Χαναϊτική γλώσσα 1700-1200 π.Χ., τον 10ο-9ο αι. σαφείς μαρτυρίες για Φοινικική γραφή στη Δ. Μεσόγειο, αλλά και στην Κύπρο. Οι συναντήσεις Ελλήνων και Φοινίκων οδήγησαν στην υιοθέτηση του Φοινικικού αλφαβήτου από τους Έλληνες.
  1. **Η προσαρμογή**
* Υιοθέτηση δεν σημαίνει αντιγραφή, αλλά προσαρμογή, αφού σε κάθε περίπτωση, τα Φοινικικά είχαν 22 σύμφωνα, ενώ η Ελληνική 17.
* Για πολλά σύμφωνα, υπήρχε αντιστοιχία, επομένως υιοθετήθηκαν μαζί με τα σύμβολά τους χωρίς πρόβλημα (π.χ. κλειστά).
* 1ο παράδειγμα συστηματικής, δομικής προσαρμογής: η Φοινικική είχε γλωτταδικό /t/ και η ελληνική δασύ /t/. Χρησιμοποίησε το σύμβολο για το /th/ = Θ που είχε η Φοινικική για το δικό της /t/ με το επιπλέον φωνολογικό χαρακτηριστικό.
* Για το /p/ η Φοινικική δεν είχε κάποιο αντίστοιχο «επαυξημένο» σύμφωνο, επομένως και η Ελληνική δεν πήρε αρχικά κανένα σύμβολο για να δηλώσει το δασύ /ph/ = Φ.
* Σημαντικότερη καινοτομία: η δήλωση των φωνηέντων, με σύμβολα συμφώνων που δεν είχαν κανένα αντίστοιχο στην Ελληνική. Ουσιαστικά, πρόκειται για την δημιουργία του αλφαβητικού συστήματος (3η μορφή). Η Ελληνική διέφερε σημαντικά από τις Σημιτικές γλώσσες, καθώς οι ρίζες της δεν βασίζονταν στα σύμφωνα, αλλά κυρίως στα φωνήεντα.
* Επομένως, σε διάφορα σημεία υπάρχουν τροποποιήσεις, ορισμένες φορές δυσερμήνευτες. Οι προσαρμογείς δούλευαν μεθοδικά, με συγκεκριμένο σκοπό, αλλά και με δόση αυθαιρεσίας.
  1. **Τα είδη του αλφαβήτου**
* Η προσαρμογή του ελληνικού αλφαβήτου είχε πολύ γρήγορα ως αποτέλεσμα εκτεταμένη γεωγραφική ποικιλία. Διαφορετικές διαλεκτικές ομάδες επέλεξαν διαφορετικές συμβάσεις για να αποδώσουν κάποιους φθόγγους, ιδιαίτερα τους πρόσθετους, που δεν υπήρχαν στο αρχικό Φοινικικό αλφάβητο.
* Kirchhoff (1877): χωρίζει τα ελληνικά αλφάβητα σε τρεις μεγάλες κατηγορίες (πράσινα, κόκκινα και γαλάζια) με βάση την απόδοση συγκεκριμένων φθόγγων.
* Α) Πράσινα: Δεν έχουν πρόσθετα σύμβολα μετά το Υ. Ph = Π/ΠΗ, kh = Κ/ΚΗ, Ps = ΠΣ.
* Συχνά θεωρούνται πρωταρχικά, όχι μόνο λόγω της απουσίας των πρόσθετων συμβόλων, αλλά και λόγω της μορφής των γραμμάτων (κοντά στα αντίστοιχα Φοινικικά).
* Β) Κόκκινα: ph = Φ, kh = Ψ, ks = Χ.
* Γ) Γαλάζια: 1. «Σκούρα»: ks = Ξ, ps = Ψ, 2. «Ανοιχτά»: ks = ΧΣ, ps = ΦΣ.
* Σημαντική καινοτομία: Ιωνικές πόλεις Ανατ. Αιγαίου Η (δασύτητα) > Η (ε: ). Καινούριο σύμβολο: Ω.
* Αξιοσημείωτο: η Πάρος και η Θάσος (αποικία της πρώτης) έχει τις αντίστροφες αξίες για τα Ο και Ω.
* Η διαφοροποίηση ήταν στο επίπεδο πόλης-κράτους, στην πραγματικότητα.
  1. **Ο χώρος και ο χρόνος**
* Πολλές υποθέσεις για τον πιθανό τόπο όπου έγινε η αρχική προσαρμογή (Συρία, Ρόδος, Κρήτη, Κύπρος, Εύβοια οι επικρατέστερες).
* Τελευταία, θεωρείται πιθανότερη η Κύπρος, τόσο για εξωγλωσσικούς λόγους (ισχυρή Φοινικική παρουσία και συμβίωση των δύο κοινοτήτων) όσο και για ενδογλωσσικούς: ανεξήγητη προσθήκη του Ξ για έναν συνδυασμό συμφώνων ταιριάζει με την παράδοση του Κυπριακού συλλαβαρίου.
* Από την Κύπρο, το αλφάβητο θα μπορούσε πολύ εύκολα με τις εμπορικές και πολιτιστικές επαφές να μεταφερθεί δυτικότερα στον ελληνόφωνο χώρο, ίσως πρώτα στην Κρήτη και την Εύβοια.
* Ο ακριβής χρόνος της προσαρμογής είναι δύσκολο να προσδιοριστεί. Terminus ante quem: τέλη του 9ου αι. π.Χ..
* Ποιος και γιατί έφτιαξε το ελληνικό αλφάβητο;
* Α) Δεν είναι καθόλου σίγουρο ότι ήταν ομιλητής αποκλειστικά της Ελληνικής, το πιθανότερο να ήταν δίγλωσσος (Φοινικική-Ελληνική). Στην Κύπρο η γλωσσική επαφή ανάμεσα στις κοινότητες θα έδωσε αφορμή για πραγματική διγλωσσία.
* Β) Είναι πιθανό να συνέβη σε μισθοφορικό στράτευμα με Κύπριους (δίγλωσσους) και άλλους ελληνόφωνους μισθοφόρους, για επικοινωνιακές ανάγκες.
* Γ) Η διάδοση του αλφαβήτου δεν μπορεί να ήταν μόνο θέμα περιπλανώμενων μισθοφόρων. Ίσως περιπλανώμενοι γραφείς.

1. **Οι πρώτες επιγραφές**

* Αρχικά η γραφή ήταν αριστερόστροφη, αργότερα (7ος αι. π.Χ.) έγινε βουστροφηδόν (εναλλάξ). Αυτός ο τρόπος εγκαταλείφθηκε στο τέλος της αρχαϊκής περιόδου.
* Οι πρώτες επιγραφές με ελληνικό αλφάβητο προέρχονται από τον 8ο αι.: η οινοχόη Διπύλου (σε δακτυλικό εξάμετρο) και το ποτήρι του Νέστορα.